armvectores/hy_wikipedia_2023 huggingface dataset:
Ջոի

Պակ Սու Յոն (հանգըլ՝ 조이, սեպտեմբերի 3, 1996(1996-09-03), Ջեջու կղզի, Հարավային Կորեա), ավելի հայտնի է Ջոի բեմական անունով, հարավկորեացի երգչուհի է։ Նա Red Velvet գյորլ բենդի անդամ է։


== Վաղ կյանք ==
Փոքրուց նա հետաքրքրված էր թրոտ երաժշտական ժանրով։ Տարրական դպրոցում եղել է Cherry Filter ռոք բենդի անդամ, Ori Nalda (կորեերենից նշանակում է թռչող բադ) բեմական անունով, դա դարձավ նա երաժշտական կարիերայի սկիզբը։
2012 թվականին S.M. Entertainment-ում գնացել է լսումների։ Երկու տարի նախապատրաստվելուց հետո նրան տվեցին «Joy» բեմական անունը, ելնելով դրա անգլերեն նշանակությունից։ Նա համաձայնվեց վերցնել այդ անունը, քանզի ցանկանում էր պարգևել երջանկություն բոլորին։


== Կարիերա ==


=== Red Velvet ===

Ջոիը հայտարարվել է, որպես Red Velvet խմբի պաշտոնական չորրորդ անդամ 2014 թվականի հուլիսի 29-ին, խմբում զբաղեցնելով գլխավոր ռեփփերի և սաբ-վոքալիստի դիրքը։ Խումբը իր առաջնաելույթը արել է 2014 թվականի օգոստոսի 1-ին «Happiness» երգով։
Իր առաջնաելույթից սկսած խումբը մեծ հաջողություններ է ունեցել։ Երկու երգերի հաջողությունից հետո, հետևեցին մինի և ստուդիական ալբոմների ու 2015 թվականում չորս սինգլերի թողարկումները, որոնք ըստ «Gaon» երաժշտական հիթ շքերթի ալբոմները գրանցել են 100,000-ից ավել վաճառք, իսկ սինգլերը՝ 3.2մլն թվային ներբեռնում։ Red Velvet խմբի «Ice Cream Cake» որգը զբաղեցրել է առաջին տեղը «Gaon Weekly Albums chart»-ում, այդ երգը նաև հաղթել է «Show! Music Core» և «Inkigayo» երաժշտական ծրագրերում։ 2015 թվականի առաջին կեսին, խմբի ալբոմը ճանաչվել է բոլոր գյորլ բենդերօ ալբոմներից ամենամեծ վաճառք ունեցողը։ Մի քանի ամիս անց, նրանց «The Red» ստուդիական ալբոմը հաղթել է 5 մրցանակներ և եղել է Billboard ամսագրի «World Albums Chart» շքերթի գլխավոր դիրքերում։ Խումբը ստացել է երկու մրցանակ խորեոգրաֆիայի համար՝ «Լավագույն պար (կանացի)» ու «Լավագույն պարային ելույթ – գյորլ բենդեր» և երեք մրցանակ, որպես նոր արտիստներ։


=== Սոլո գործունեություն ===
2015 թվականին Ջոիը միացել է «We Got Married» ռեալիթի շոուի չորրորդ եթերաշրջանին, որտեղ նա հայտնվել էր BtoB խմբի անդամ Յուկ Սունգ Ջեյի հետ։ Այդ նախագծին մասնակցելով նա ավելի մեծ ճանաչում ունեցավ և մասնակցեց կորեական նորաձևության CéCi ամսագրի ֆոտոսեսիային, դրա հետ միաժամանակ դարձել է «Etude House» կոսմետիկայի բրենդի մոդել։ 2015 թվականի դեկտեմբերի 29-ին 2015 «MBC Entertainment Awards»-ում Ջոիը կիսել է մրցանակը Յուկի հետ «Լավագույն զույգ» մրցանակը և հաղթել է «2015 նոր աստղ» մրցանակը։
2016 թվականի մարտին խմբի «The Velvet» ալբոմի թողարկումին, հաջորդեց ապրիլի 16-ին թողարկված Ջոիի և Յուկի դուետը, որը կոչվում էր «Young Love»:


== Անձնական կյանք ==
2015 թվականի փետրվարին Ջոիը ավարտել է Սեուլի կատարողական արվեստի դպրոցի «գործնական երաժշտության» նախագիծը։ Նա ունի երկու կրտսեր քույրեր։


== Սկավառակագրություն ==


=== Համագործակցություններ ===


== Ֆիլմագրություն ==


=== Ֆիլմ ===


=== Դրամա ===


=== Ռեալիթի և այլ շոուներ ===


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
(8654) 1990 KC1

(8654) 1990 KC1, աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,56777 ա. մ., առավելագույնը մոտենում է 2,3327 ա. մ. հեռավորության վրա և հեռանում 2,8028 ա. մ.։ Արեգակի շուրջ մեկ ամբողջական պտույտ է կատարում 1502,91 երկրային օրվա ընթացքում, իր ուղեծրով շարժվելով միջինում 0,239535 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8654) 1990 KC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սլոբոդկա-Գլուշկովեցկայա

Սլոբոդկա-Գլուշկովեցկայա (ուկրաիներեն՝ Слобідка-Глушковецька), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Սլոբոդկա-Գլուշկովեցկայա գյուղում բնակվում էր 286 մարդ։ Բնակավայրը զբաղեցնում է 1575 կմ² տարածք։ Բնակչության խտությունը կազմում էր 181,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժաուտիկովյան միջազգային օլիմպիադա

Ժաուտիկովյան միջազգային օլիմպիադան (ԺՄՕ), հետխորհրդային և արևելյան Եվրոպայի երկրների մասնագիտացված դպրոցների միջև անցկացվող շրջանային մրցություն է, որը տեղի է ունենում ամեն տարի՝ մաթեմատիկայի, ֆիզիկայի և ինֆորմատիկայի ոլորտներում։
Յուրաքանչյուր առարկայից օլիմպիադան անցկացվում է երկու փուլով։ Մաթեմատիկա  և ինֆորմատիկա առարկաների երկու փուլերն անցկացվում են տեսական ձևաչափով, իսկ ֆիզիկա առարկայի օլիմպիադան՝ տեսական և փորձարարական ձևաչափերով։ Օլիմպիադայի արդյունքներն ամփոփվում են ինչպես անհատական, այնպես էլ թիմային ձևաչափով։
2004 թվականի հոկտեմբերին Ղազախստանի Օրիմբեկ Ժաուտիկովի անվան հանրապետական մասնագիտացված ֆիզիկամաթեմատիկական միջնակարգ դպրոց-ինտերնատի (ՀՄՖՄՄԴԻ) տնօրեն Կ. Բ. Մակիշևը հանդես եկավ մաթեմատիկա և ֆիզիկա առարկաներից միջազգային օլիմպիադա անցկացնելու նախաձեռնությամբ, որն իրականություն դարձավ 2005 թվականի հունվարին, ստանալով Ժաուտիկովյան միջազգային օլիմպիադա անվանումը։


== Օլիմպիադայի նպատակները ==
Պրոպագանդել ֆիզիկամաթեմատիկական գիտությունները դպրոցականների մեջ,
Միջազգային համագործակցության զարգացում,
Բարեկամական կապերի հաստատում տարբեր երկրների մասնագիտացված դպրոցների միջև,
Հարգել հարգարԺան Օրիմբեկ Ժաուտիկովի հիշատակը,
Ծանոթանալ Միջին Ասիայի խոհանոցին,
Շահել մրցանակ(ներ)՝ գրիչ, պայուսակ, շոկոլադ։
Նկարվել


== Անցած օլիմպիադաները ==


== Հայաստանի մասնակիցների արդյունքները ==
Հայաստանը առաջին անգամ մասնակցել է ՄԺՕ-ում 2005 թվականից՝ անցկացման առաջին իսկ օլիմպիադայից։ Մինչ օրս հայաստանյան թիմերից մասնակցել են 219 աշակերտներ և արժանացել են 27 ոսկե, 53 արծաթե և 82 բրոնզե մեդալների։


== Պատկերասրահ ==

		
		
		
		
		
		
		
		
		
		
		
		
		
		
		


== Աղբյուրներ ==


== Արտաքին հղումներ ==
Ժաուտիկովյան միջազգային օլիմպիադայի պաշտոնական կայքը
Դպրոցականների առարկայական օլիմպիադաներ
Ֆիզմաթ դպրոց
(59) Էլպիս

(59) Էլպիս (անգլ.՝ Elpis), աստերոիդ աստերոիդների հիմնական գոտում։ Հայտնաբերվել է 1860 թվականի սեպտեմբերի 12-ին Ժան Շակորնակի կողմից Փարիզում։
Միջին հեռավորությունը Արեգակից կազմում է 2,712786 ա. մ., առավելագույնը մոտենում է 2,3939 ա. մ. հեռավորության վրա և հեռանում 3,0317 ա. մ., իսկ Երկրի ուղեծրին Էլպիս աստերոիդը նվազագույնը մոտենում է 1,4 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1632,01 երկրային օրվա ընթացքում, իր ուղեծրով շարժվելով միջինում 0,220587 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,63° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Էլպիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարդաբադ

Գարդաբադ (պարսկերեն՝ گرداباد, լատինատառ տարբերակը` Gardābād, հայտնի է նաև Գարուաբադ կամ Garūābād անունով), հայկական գյուղ Նազլույ-յե Ջոնուբի (Nazluy-ye Jonubi) գյուղական շրջանում, որն իր հերթին գտնվում է Իրանի Իսլամական Հանրապետության Արևմտյան Ադրբեջան նահանգի Ուրմիայի գավառի Կենտրոնական գավառակում («բախշ»)։


== Բնակչություն ==
2006 թ. մարդահամարի համաձայն, Գարդաբադի բնակչությունը կազմում էր 127 ընտանիք կամ 537 մարդ, գերակշիռ մեծամասնությամբ` հայեր։


== Պատմություն ==
Գարդաբադը (Գուարդապատ) կամ Վարդապատը Մեծ Հայքի թագավորության (մ.թ.ա. 331 թ. - մ.թ. 428 թ.) Նոր Շիրական կամ Նուշիրական բդեշխության կազմի մեջ մտնող Պարսկահայք նահանգի բնակավայրերից է։ Գուարդաբադ-Վարդապատի անունը ցույց է տալիս, որ այն Մեծ Հայքի թագավորության սահմանապահ ռազմական կայազորային ամրացված բնակավայրերից մեկն է եղել։


== Ներկայիս վիճակը ==
Գրեթե ամբողջապես հայաբնակ այս գյուղը համարյա հայազրկվել է 2006 թվականից հետո երբ բնակչության մեծագույն մասը, գրեթե միայն հայերը, արտագաղթել են Արևմուտքի երկրներ, հիմնականում` ԱՄՆ։ Ոմանք բնակվում և ուսանում են Բուլղարիայում։ Ըստ գյուղի նախկին բնակիչների բանավոր տեղեկությունների, գյուղում կան հայկական եկեղեցի և Թեհրանի «Արարատ» մարզավանի մասնաճյուղը հանդիսացող տեղական մարզավանը։ Ըստ նույն տեղեկությունների` գյուղում մնացել են հատուկենտ ընտանիքներ` հիմնականում` ծերեր։ Արտագաղթած հայերի բնակարանները գնում և գյուղը բնակեցնում են պարսիկները։
Գարդաբադ–Վարդապատ գյուղից է ծագում նշանաւոր հայ երգի Հովհաննես Բադալյանի ընտանիքը, որի ծնողները Գարդաբադից գաղթել են Շավարին գյուղ Համադան քաղաքի մերձակայք։


== Լեզուն և բարբառը ==
Գարդաբադի բնակչությունը խոսում է հայերենի` Արևելյան Հայաստանում խոսվող ճյուղի` արևելահայերենի բարբառներից մեկով
:


== Աշխարհագրություն ==
Գյուղը գտնվում է Ուրմիո լճի արևմտյան ափի մոտ` Րաֆֆու հայրենի Սալմաստ գավառի Փայաջուկ գյուղից ոչ հեռու
Աշխարհագրական կոորդինատներն են` 37°38'19"N 45°3'5"E:


== Տես նաև ==
Սուրբ Ստեփանոս եկեղեցի, Ուրմիա


== Ծանոթագրություններ ==
Կաննոն աստվածուհու արձան (Սենդայ)

Աստվածուհի Կաննոնի արձանը (ճապ.՝ 仙台 大観音), գթասրտության աստվածուհի Կաննոնի քարե մեծ արձանը, տեղակայված է Սենդայ քաղաքի Իձումի շրջանում։ Սենդայական արձանը աստվածուհի Կաննոնի ամենաբարձր արձանն է աշխարհում (100 մետր), աստվածուհու ամենաբարձր արձանը Ճապոնիայում, 5 ամենաբարձր արձաններից մեկը աշխարհում 2018 թվականի տվյալներով։


== Նկարագրություն ==
Սենդայ Դայկաննոն 100 մետրանոց արձանը կառուցվել է 1991 թվականին Սենդայ քաղաքում։ Արձանը պատկերում է բուդդայական աստվածուհի Կաննոնին, որն աջ ձեռքով պահում է Նյոիհոձիյա ցանկության մարգարիտը և ձախ ձեռքում՝ իմաստության ջրով մեծ գավաթ, որը նրան ներկայացնում է ինչպես «ցանկություն իրանայացնող Կաննոն»։
Հուշարձանի մեջ այցելուների համար գործում է վերելակ, որով նրանք կարող են բարձրանալ հուշարձանի գագաթը (12-րդ հարկ), որտեղ տեղակայված է աստվածուհուն նվիրված տաճարը, որտեղից բացվում է պանորամային տեսարան դեպի Սենդայ։ Վայրեջքը կատարվում է հուշարձանի ներսում գտնվող աստիճաններով։ Յուրաքանչյուր հարկում կա  փայտե պահարաններում տեղակայված բուդդայի 8-ական արձանիկներ, ընդհանուր 108 հատ, որոնք մարմնավորում են մարդկային տանջանքները և մոլորությունները։
Կառույցի մուտքը վիշապի երախի տեսքով է։ Առաջին հարկի դահլիճում տեղակայված են աստվածուհիների 33 արձաններ, որոնք բնութագրում են մարդկային ցանկությունները և չինական օրացույցի չինական կերպարներին համապատասխանող 12 արձաններ։
Ըստ լեգենդի՝ Կաննոն  աստվածուհու մարմնացումներից մեկը Մանեկի-նեկո «կանչող կատուն» է, ինչպես նաև նրա անունով ճապոնական Canon ընկերություն։


== Ծանոթագրություններ ==


== Հղումներ ==
«Սենդայ Դայկանոն արձան — Կաննոն աստվածուհիН»։ Liveinternet։ 2014-11-20։ Վերցված է 2020-01-09 
«Սենդայում Կաննոն աստվածուհու արձան»։ Liveinternet։ 2014-11-20։ Վերցված է 2020-01-09 
Илья Захаров (2018-08-10)։ «Աշխարհի ամենաբարձր արձանները»։ Basetop։ Վերցված է 2020-01-09
Լա Ունիոն դե Կամպոս

Լա Ունիոն դե Կամպոս (իսպ.՝ La Unión de Campos), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 36,37 կմ2։ Բնակչությունը՝ 268 մարդ (2010 թվականի տվյալներով)։ Պրովինցիայի վարչական կենտրոնից գտնվում է 76 կմ հեռավորության վրա։
Բոլշոե Զագորե (գյուղ, Սմոլենսկի շրջան)

Անվան այլ կիրառումների համար տե՛ս՝ Բոլշոե ԶագորեԲոլշոե Զագորե (ռուս.՝ Большое Загорье), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծովամթերք

Ծովամթերք , այն բոլոր մթերքները, որոնք արդյունահանվում են համաշխարհային օվկիանոսից, ներառյալ քաղցրահամ ջրերի, գետերի ձկներն ու խեցգետինները։ Ձուկը բավականին արագ փչացող մթերք է։ Մահացած ձկների հոտը պայմանավորված է կենսաքիմիական ամինների և ամինաթթուների տարրալուծմամբ։
Տիպիկ ծովամթերք են համարվում հետևյալ տեսակները՝

երկփեղկավորներ
կաղամարներ
ծովախեցգետիններ
խեցգետիններ
ութոտնուկներ
լանգուստներ
օմարներ։


== Ծովամթերքով ուտեստներ ==
Ծովամթերքը հանդիսանում է արժեքավոր մթերք ոչ միայն իր մեջ պարունակող սպիտակուցների շնորհիվ, այլև դիետաներ պահելիս, քանի որ պարունակում է քիչ կալորիաներ։ Ծովամթերքը լայն կիրառում ունի իսպանական, ֆրանսիական, իտալական և այսպես կոչված «միջերկրածովյան»  խոհանոցների ճաշատեսակներում։ Վերջին շրջանում աղի, չորացված ծովամթերքը լայն տարածում ունի որպես գարեջրի հետ մատուցվող խորտիկ։
Հայտնի են նաև՝

սուշին
պիցցան և մակարոնի տարբեր տեսակները։
		
		
		


=== Արհեստական ծովամթերք ===
Ծովամթերքի որոշ տեսակներ աճեցվում են հատուկ ջրավազաններում՝ խթանիչների, գունավորումների և հակաբիոտիկների կիրառմամբ։ Օրինակ՝ Ռուսաստանում տարածված են արքայական ծովախեցգետինները, որոնք առավելապես արհեստականորեն աճեցվում են Վիետնամում և Չինաստանում։ Այդպիսի ծովամթերքի պարբերական կիրառումը կարող է վնաս հասցնել առողջությանը, քանի որ վնասակար բաղադրատարրերը կուտակվում են օրգանիզմում։


== Ծանոթագրություններ ==
Բոստանջիկ

Բոստանջիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Արաբկիր քաղաքից 20-21 կմ հարավ-արևմուտք, Եփրատի աջակողմյան վտակ Դարբողազի վերին հոսանքի տարածքում, բարձր սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կանգավար (ամրոց)

Կանգավար, ամրոց Մեծ Հայքի Վասպուրական նահանգի Անձևացիք գավառում։ Հռիփսիմյանց պատմության մեջ հիշատակվում է որպես «ամուր բերդ»։ Թովմա Արծրունու վկայությամբ այն եղել է Անձևացյաց նախարարության գլխավոր ամրոցը և իշխանանիստը, որի համար Վասպուրականի իշխանները երբեմն պատերազմում էին միմյանց դեմ։
12-րդ դարում արաբ աշխարհագիր Յակուտը Կանգավարը հիշում է «Քինքիվար» ձևով, որպես «ամրակառույց բերդ» Զավազանում (Անձևացիք)։ Կանգավարի տեղում այժմ Կենգեվեր (Կանքվառ) գյուղն է, որը 20-րդ դարի սկզբին մտնում էր Վանի վիլայեթի Խոշաբ գավառի մեջ և ուներ 50 տուն հայ բնակիչ, որոնք զբաղվում էին անասնապահությամբ և երկրագործությամբ։ Տեղահանվել և զոհվել են 1915 թվականի Մեծ եղեռնի ժամանակ։
Լուպտ

Լուպտ (ռուս.՝ Лупт), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի աջ ափին՝ 737 կմ հեռավորության վրա։ Գետի երկարությունը 65 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000043438
Հիդրոլոգիական ուսումնասիրությունների կոդը - 103004343
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլդորետ

Էլդորետ ( անգլ.՝ Eldoret, թարգմանվում է Քարե գետ), քաղաք Քենիայի արևմուտքում՝ Ռիֆտ Վալի գավառում։ Էլդորետն Ուասին Գիշու շրջանի մայրաքաղաքն է։ 


== Աշխարհագրություն ==
Էլդորետը գտնվում է երկրի արևմուտքում՝ Ուգանդայի հետ սահմանի մոտ՝ Լոդվարից 360 կմ դեպի հարավ։ Ծովի մակարդակից ունի 2117 մ բարձրություն։ Քաղաքը գտնվում է տրանսաֆրիկյան մայրուղու և Ուգանդայի երկաթուղու վրա։ Քենիայի նախագահ Դանիել Արապ Մոյը Էլդորետի մոտ կառուցել է գերժամանակակից միջազգային օդանավակայան։


== Պատմություն ==
Մինչև եվրոպացիների ժամանելը այն շրջան, որտեղ այժմ գտնվում է Էլդորետը քաղաքը (19-րդ դարի վերջ), այդ տարածքը բնակեցված է եղել մասայի և նանդիի ժողովուրդներով։
Ժամանակակից Էլդորետի շրջանի առաջին բնակիչները եղել են աֆրիկացիների 58 ընտանիքները՝ Հարավային Աֆրիկայից տեղահանվածները, որոնք այստեղ հաստատվել են 1908 թվականին։ Ավելի ուշ՝ 1911 թվականին, նրանց միացել են ևս 60 ընտանիք, այնուհետև՝ Եվրոպայի և Ասիայի բազմաթիվ բնակիչներ։ Պաշտոնապես բնակավայրը առաջացել է 1910 թվականին, երբ տեղական ֆերմաներից մեկում բացվել է փոստային բաժանմունք։ Սկզբում ավանը հայտնի էր որպես «Ֆերմա 64», քանի որ այդ պահին Ուգանդայի երկաթուղին ավարտվում էր բնակավայրից 64 մղոն հեռավորության վրա՝ Կիբիգորիում։ 1912 թվականին ավանը վերանվանվել է Էլդորետ։
Ուգանդայի երկաթուղու շինարարության հետ միասին, որը 1924 թվականին հասել է Էլդորետ, սկսվել է քաղաքի տնտեսական ծաղկումը։ 1928 թվականին քաղաքում անցկացվել է ջրագիծ և կոյուղի, իսկ 1933 թվականին այն էլեկտրաֆիկացվել է։ Ներկայումս Էլդորետը Քենիայի առավել դինամիկ զարգացող քաղաքն է։ 1984 թվականին այստեղ բացվել է Մոյի համալսարանը (Քենիայի նախագահ Դանիել Արապ Մոյի անունով)։ 1987 թվականին Էլդորետում մնացել են աֆրիկացիների միայն 2 ընտանիք, իսկ մյուսները Հարավաֆրիկյան Հանրապետություն են վերադարձել Մաու-մաուի ապստամբությունից հետո՝ 50-ականների վերջին և 60-ականների սկզբին։
2007 թվականի դեկտեմբերին՝ Քենիայում նախագահական ընտրությունների անցկացումից հետո, Էլդորետում տեղի են ունեցել անկարգություններ, որոնք ուղեկցվել են զանգվածային սպանություններով և հրկիզումներով։ Առնվազն 30 մարդ, որոնք պատկանում էին կիկույու ազգությանը, ընդդիմության թեկնածուի կողմնակիցների կողմից այրվել են եկեղեցում։


== Բնակչություն ==
Բնակչությունը՝ 193 830 մարդ (1999)։ Այսօր այն Քենիայում համարվում է ամենաարագ աճող և երկրի մեծությամբ հինգերորդ քաղաքը։


== Հայտնի բնիկներ ==
Էլդորետում ծնվել են այնպիսի նշանավոր քենիացի մարզիկներ, Օլիմպիական խաղերի չեմպիոններ և համաշխարհային ռեկորդակիրներ, ինչպիսիք են Սամսոն Կիտուրը, Կիպչոգե Քեյնոն և Էլիուդ Կիպչոգեն։


== Գործընկեր քաղաքներ ==
 Բադ Ֆիլբել, Գերմանիա (1982 թվականից)
 Ինդիանապոլիս , ԱՄՆ (2007 թվականից)
 Իթակա, ԱՄՆ
 Մինեապոլիս , ԱՄՆ (2000 թվականից)


== Ծանոթագրություններ ==
Կրեսի սյուր Սեր

Անվան այլ կիրառումների համար տե՛ս՝ Կրեսի սյուր Սեր (այլ կիրառումներ)Կրեսի սյուր Սեր (ֆր.՝ Crécy-sur-Serre), Ֆրանսիայի հյուսիսում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Մտնում է նաև Գինիկուր կանտոնի կազմի մեջ։ Համայնքի շրջան հանդիսանում է Լանը։ Գտնվում է Լան քաղաքից 14 կմ դեպի հյուսիս և Սեն Կանտենից 28 կմ դեպի հարավ-արևելք հեռավորություն վրա։
Բնակչությունը ըստ 2012 թվականի մարդահամարի տվյալների կազմել է 1 475 մարդ։


== Տեսարժան վայրեր ==
Քաղաքապետարանի շենքի ճակատային մասը, կառուցված XVIII դարում
Բեֆֆրուա, XVI դար


== Բնակչություն ==


== Տնտեսություն ==
Անաշխատունակների մակարդակը (2011 թվական) - 18,5 % (ամբողջ Ֆրանսիայում — 12,8 %, Էնայի գավառում — 15,9 %)։ 
1 մարդու տարվա միջին աշխատավարձը, եվրո (2011 թվական) - 18 184 (ամբողջ Ֆրանսիայում — 25 140, Էնայի գավառում — 21 148)։
2010 թվականին 887 մարդկանցից (15—64 տարեկան) 640-ը եղել են առավել ակտիվ տնտեսվարողներ, 247-ը եղել են համեմատաբար ոչ ակտիվ (ակտիվության ցուցանիշը կազմել է 72,2 %, 1999 թվականին եղել է 70,2 %)։ 640 ակտիվ քաղաքացիներից 553-ը աշխատել են տարբեր ձեռնարկություններում (292 տղամարդ և 261 կին), անաշխատունակների թիվը կազմել է 87 մարդ (43 տղամարդ և 44 կին)։ 247 ոչ ակտիվ մարդկանցից 70-ը եղել են կամ աշակերտ կամ էլ ուսանող, 77-ը եղել են թոշակառու, 100-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կրեսի սյուր Սեր ազգային համալսարանի վիճակագրությունը (ֆր.)
Մերիմակ շրջան (Նևադա)

Մերիմակ շրջան (անգլ.՝ Merrimack County), ԱՄՆ Նևադա նահանգի 10 վարչական միավորներից մեկը։ Ընդհանուր տարածությունը 2.419 կմ² է, բնակչությունը՝ 146.445 մարդ (2010 թ. տվյալներով)։ Շրջկենտրոնն է Քոնկորդ բնակավայրը։ Կազմավորվել է 1823 թ.։
(6682) Մակարիյ

(6682) Մակարիյ (անգլ.՝ Makarij), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,363806 ա. մ., առավելագույնը մոտենում է 1,8178 ա. մ. հեռավորության վրա և հեռանում 2,9098 ա. մ.։ Արեգակի շուրջ մեկ ամբողջական պտույտ է կատարում 1327,44 երկրային օրվա ընթացքում, իր ուղեծրով շարժվելով միջինում 0,271198 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6682) Մակարիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերեգի (գյուղ, Մեժգորեի շրջան)

Բերեգի (ուկրաիներեն՝ Береги), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Բերեգի գյուղում բնակվում էր 211 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրազիլիայի ազգային պատմական թանգարան

Բրազիլիայի ազգային պատմական թանգարան (պորտ.՝ Museu Histórico Nacional), 1922 թվականին հիմնադրված թանգարան Ռիո դե Ժանեյրոյում։ Թանգարանն ունի շուրջ 287000 նմուշ, այդ թվում Լատինական Ամերիկայի ամենամեծ դրամագիտական հավաքածուն։ Ճարտարապետական համալիրը, որտեղ գտնվում է թանգարանը, կառուցվել է 1603 թվականին որպես Սուրբ Ջեյմսի բերդ, սակայն կառույցի հիմնադրումը թվագրվում է 1567 թվական` կառուցված Սեբաստիան I-ի կողմից։ 1693 թվականին ստրուկների համար կառուցվել է Calaboose (բանտ)։ 1762 թվականին կառույցին է ավելացվել Casa do Trem-ը` որպես զենք-զինամթերքի պահեստ, 1764 թվականին շենքին ավելացվել է պատերազմական արսենալը, 1835 թվականին` զորանոցը։


== Պատմություն ==

Թանգարանը հիմնադրվել է Բրազիլիայի նախագահ Էպիտասիու Պեսոայի հրամանագրով 1922 թվականի օգոստոսին։ Ակտիվ գործունեություն թանգարանն սկսել է ծավալել նույն տարվա հոկտեմբերից` ինտեգրացվելով Հարյուրամյակի ցուցադրության առաջին տոնավաճառին։ Նմուշները ցուցադրվում էին Casa do Trem-ի (զինապահեստ) երկու սրահներում։
Իր գործունեության ընթացքում թանգարանն ամենամեծ հավաքածուն հավաքագրել է Մշակույթի նախարարության հովանու ներքո` դառնալով կարևոր մշակութային կենտրոն և աստիճանաբար զբաղեցնելով Calaboose Point ճարտարապետական համալիրն ամբողջությամբ։
Որպես թանգարանագիտությունը պաշտոնապես վարող Բրազիլիայի առաջին թանգարան` այն խթան հանդիսացավ տեղական կարևոր այլ թանգարանների ստեղծման համար և միջազգային ճանաչում ձեռք բերեց 1940-ական թվականներին։
Թանգարանը զբաղեցնում է 20000 մ2 տարածք, ունի 287000 նմուշ, որոնք ներկայացվում են 25 մշտական և ժամանակավոր ցուցադրություններում։ Միայն թանգարանի գրադարանն ունի 57000 կտոր գրականություն, որոնք թվագրվում են մինչև 15-րդ դար և 50000 փաստաթղթեր ու լուսանկարներ։


== Պատկերասրահ ==

		
		
		
		
		


== Տես նաև ==
Հանրապետության մշակութային համալիր
Բրազիլիայի ազգային թանգարան
Բրազիլիայի ազգային գրադարան


== Ծանոթագրություններ ==


== Արտաքին հղումներ ==
Ազգային պատմական թանգարան
(2694) Պինո Տորինեզե

(2694) Պինո Տորինեզե (անգլ.՝ Pino Torinese), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 22-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,308294 ա. մ., առավելագույնը մոտենում է 2,0677 ա. մ. հեռավորության վրա և հեռանում 2,5489 ա. մ.։ Արեգակի շուրջ մեկ ամբողջական պտույտ է կատարում 1280,96 երկրային օրվա ընթացքում, իր ուղեծրով շարժվելով միջինում 0,281039 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2694) Պինո Տորինեզե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկովո

Երկովո (ռուս.՝ Ерково), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորելովկա (Միջին Տերսի վտակ)

Անվան այլ կիրառումների համար տե՛ս՝ Գորելովկա (այլ կիրառումներ)Գորելովկա (ռուս.՝ Гореловка), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երևան (անձնանուն)

Անվան այլ կիրառումների համար տե՛ս՝ Երևան (այլ կիրառումներ)Երևան, հայկական արական անուն։ Առաջացել է Երևան քաղաքի անունից։ Երեք անգամ գործածվել է 13-17-րդ դարերում։


== Գործածություններ ==
Էրիվան, եղբայր Մխիթարի, ով կառուցել է Ս․ Ստեփաննոս անվամբ մի եկեղեցի և վերանորոգել այլ եկեղեցիներ Խաչենում 1265 թվականին։
Երևան երեց, քահանա Կախմխի գյուղի, 1383 թվական։
Երևան, հիշատակված է 1609 թվականին։


== Տես նաև ==
Երևան


== Ծանոթագրություններ ==
Էժեն Պոտիե

Էժեն Էդին Պոտիե (ֆր.՝ Eugène Edine Pottier) (հոկտեմբերի 4, 1816(1816-10-04), Փարիզ - նոյեմբերի 6, 1887(1887-11-06), Փարիզ), ֆրանսիացի բանաստեղծ։
Փարիզի կոմունայի (1871) և Ինտերնացիոնալի անդամ։ Առաջին բանաստեղծությունները գրել է 1830 թվականին Հուլիսյան հեղափոխության օրերին 1830 թվականին հրատարակել է երգերի առաջին պոեզիային նոր թափ է հաղորդել 1848 թվականի հեղափոխությունը։
Սակայն նրա ստեղծագործությունն իր բարձրագույն զարգացմանն է հասել 1871 թվականի Փարիզի կոմունայի օրերին։ Պոտիեն եղել է կոմունայի կազմակերպիչներից, կռվել բարիկադների վրա։


== Ծանոթագրություններ ==
Պյատիլետկա (այլ կիրառումներ)

Պյատիլետկա, կարող է վերաբերել՝

Պյատիլետկա - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Պյատիլետկա - գյուղ Ռուսաստանի Բաշկորտոստան հանրապետության Իգլինսկի շրջանի կազմում
Շեմոնաիխա (Բերդի վտակ)

Շեմոնաիխա  (ռուս.՝ Շեմոնաիխա ), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է գետի ափով՝ հեռավորության վրա։ Գետի երկարությունը 10կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը Ալտայ գետն է՝ մինչև Հիդրոխիլի.

Ջրային օբյեկտի, պետական ջրային գրանցման կոդը -  13010200512115200004671
Հիդրոլոգիական ուսումնասիրությունների կոդը - 115200467
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օստյոր

Անվան այլ կիրառումների համար տե՛ս՝ Օստյոր (այլ կիրառումներ)Օստյոր (ուկրաիներեն՝ Остер), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Օստյոր գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջաներո Պարգո

Ջաներո Պարգո (անգլ.՝ Jannero Pargo; հոկտեմբերի 22, 1979(1979-10-22), Չիկագո), ամերիկացի բասկետբոլային մարզիչ, նախկին բասկետբոլիստ։ Խաղացել է խաղարկողի դիրքում։


== Կարիերա ==
2002 թվականի ԲԱԱ դրաֆթի ժամանակ չի ընտրվել ոչ մի ակումբի կողմից։ Խաղացել է Բասկետբոլի ազգային ասոցիացիայի «Լոս Անջելես Լեյքերս», «Տորոնտո Ռեպտորս», «Չիկագո Բուլս» և «Նյու Օռլեանս Պելիկանս» ակումբներում։ 2008 թվականին միամյա պայմանագիր է կնքել մոսկովյան «Դինամոյի» հետ, բայց 2009 թվականի հունվարին այն լքել է և տեղափոխվել «Օլիմպիակոս»։ 2009 թվականի հուլիսի 13-ին պայմանագիր է կնքել «Չիկագո Բուլս» ակումբի հետ։
2010 թվականի սեպտեմբերին վերադարձել է «Նյու Օռլեանս Պելիկանս», բայց մինչև մրցաշրջանի սկիզբը հեռացվել է ակումբից ծնկի վնասվածքի պատճառով։ 2011 թվականի մարտի 20-ին մինչև մրցաշրջանի ավարտը պայմանագիր է կնքել «Չիկագո Բուլս»-ի հետ։ 2011 թվականի դեկտեմբերի 20-ին պայմանագիր է կնքել «Ատլանտա Հոքս» ակումբի հետ։
2013 թվականի մարտի 14-ին Պարգոն 10-օրյա պայմանագիր է կնքել «Շառլոթ Հորնեթս» ակումբի հետ։ 2013 թվականի մարտին խաղացողին առաջարկեցին ևս մեկ 10-օրյա պայմանագիր, իսկ ապրիլի 3-ին նրան առաջարկեցին պայմանագիր կնքել մինչև մրցաշրջանի ավարտը։ 2015 թվականի փետրվարի 4-ին Շառլոթը Ջաներոյին հեռացրել է ակումբից։
Նոր BIG3 լիգայում, որը մեկնարկել էր 2017 թվականի ամռանը, հանդես է գալիս «Trilogy» ակումբի կազմում։


== ԲԱԱ կարիերայի ցուցանիշներ ==


=== Ամենամյա մրցաշրջան ===


=== Փլեյ-Օֆ ===


== Ծանոթագրություններ ==


== Արտաքին հղումներ ==
Ջաներո Պարգոն euroleague.net կայքում
Էգշթեթ

Էգշթեթ (գերմ.՝ Eggstätt), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2914 մարդ (դեկտեմբերի 31, 2010 թվական)։ Զբաղեցնում է 24,29 կմ² մակերես տարածք։ Պաշտոնական կոդ՝ 09 1 87 125։


== Ծանոթագրություններ ==


== Արտաքին հղումներ ==
Պաշտոնական կայք
Ամենասուրբ երրորդություն (վանք)

Ամենասուրբ Երրորդություն, վանք Վանա լճի հարավային կողմում, Սպարկերայի շրջանում, Ծածվանք գյուղի մոտ։ Ունի լայնանիստ պարիսպներ, հաստատուն որմեր և կամարակապ առաստաղ։ Ըստ ավանդության կառուցվել է XVIII դարում։ Մինչև XIX դարի վերջերն ուներ հողահանդակ և մի փոքրիկ միաբանություն։ Շրջակայքում կան հանքային աղբյուրներ։


== Ծանոթագրություններ ==
Բիյազ

Բիյազ (ռուս.՝ Бияз, բաշկիրերեն՝ Биәз), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 179 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատրեոս

Ատրեոս, (հին հունարեն՝ Ἀτρεύς), առասպելական հերոս հին հունական դիցաբանության մեջ, Միկենեի արքա Պելոպսի և Հիպպոդամիայի որդին, Ֆիեստոսի եղբայրը, Աերոպեի ամուսինը, Ագամեմնոնի և Մենելայոսի հայրը։ Հիշատակվում է «Իլիականում»  (II 105) և «Ոդիսականում» (XI 387, XIII 424):


== Կենսագրություն ==
Քրիսսիպոսի սպանությունից հետո փախել է հոր մոտից։ Միկենեի արքա Սֆենելը նրան դարձրեց Մեդեայի կառավարիչ։
Պատգամախոսը Միկենեի բնակիչներին նախազգուշացրել էր, որ նրանք պետք է արքա ընտրեն Պելոպի սերնդից և ուղարկում են Ատրեոսի և Ֆիեստոսի ետևից։ Ֆիեստոսը, Աերոպայի օգնությամբ ձեռք բերելով ոսկե հորթը, գահ բարձրացավ։ Հետագայում, երբ Հելիոսը արևմուտքը դարձրեց արևելք՝ այս կերպ ցույց տալով գահակալման անարդարացի լինելը, Ատրեոսը արտաքսեց Ֆիեստոսին։ Քանի որ Ֆիեստոսը գայթակղել էր նրա կնոջը, Ատրեոսը սպանեց եղբորորդիներին, պատվիրեց նրանց մսից տապակա պատրաստել, և Ֆիեստոսին հրավիրելով հյուրասիրության՝ մատուցեց այն. Հելիոսը հենց այդ պահին փոխեց իր ուղին։ Ֆիեստոսն անիծեց Ատրեոսի ողջ սերնդին։
Ըստ Թուկիդիդեսի՝ Եվրիսֆեյը ճամփորդությունից առաջ թագավորական իշխանությունը վստահում է Ատրեոսին։ Ըստ գուշակության, Ատրեոսն առաջին հերթին բացեց արևի խավարումը։ Եղբայրը նախանձեց նրան և լքեց քաղաքը։ Ըստ մեկնաբանության, իմաստուն վեճի բռնվելով եղբոր հետ, բացեց արեգակի շարժումը՝ երկնքին հակառակ։ Ըստ Հերոդորի, հորթի պատկերով ոսկե գավաթը արքայական իշխանության խորհրդանիշն էր։
Ավելի ուշ Էգիսֆը սպանեց Ատրեոսին։ Ատրեոսի գերեզմանը Միկենեում է։
Ատրեոսի սերունդները կոչվեցին Ատրիդներ։


== Պատմական նախատիպ ==
Ուսումնասիրողները Ատրեոս արքային նույնացնում են Ախխիյավի Ատտարիսյասի հետ, որը հիշատակվում է խեթական սեպագիր արձանագրություններում։
Խեթական աղբյուրները Ատտարիսյասին հիշատակում են որպես խեթական արքային հավասարազոր հակառակորդի և Ախխիյավա երկրի տիրակալի (այսինքն՝ Միկենե տերության՝ Ք. ա. XIIIդ.): XX դարում բացահայտվելով՝ այս տեղեկությունները նշանակալի հարստացնում են պատկերացումները հունական հռչակավոր արքայի մասին։


== Ատրեոսը և գեղարվեստական գրականությունը ==
Ատրեոսը գլխավոր գործող անձ է Սոֆոկլեսի «Ատրեոս կամ միկենուհիներ» (հատվ. 140) ողբերգությունում, Դիոգենեսի և Ակցիոսի «Ատրեոս» ողբերգությունում, Սենեկայի «Ֆիեստայում»։ Ատրեոսի անունը հիշատակվում է հին հունական պոեմներում՝ Հոմերոսի «Իլիականում» և «Ոդիսականում»։
Տիեզերական Ավազաբլուրներում Ատրեոսը հիշատակվում է որպես Ատրեոդոսների տոհմի հիմնադիր։


== Ատրեոսը մեդիամշակույթում ==
Ատրեոսը "God of War" տեսախաղում Կրատոսի որդին է։ Խաղն այսպես է անվանվել ի պատիվ զոհված զինակից Կրատոսի։ Նրա անունով է կոչվել նաև «Անավարտ պատմություն» ֆիլմի գլխավոր հերոսը։


== Տոհմածառ ==


== Ծանոթագրություններ ==
Սեմեդաբադ

Սեմեդաբադ (նաև՝ Սամեդաբադ), գյուղական բնակավայր Ադրբեջանի հանրապետության Եվլախի շրջանում։ Այն ունի 1,877 բնակիչ։ Համայնքը բաղկացած է Սեմեդաբադ, Իսմայլաբադ և Բյունյադաբադ գյուղերից։


== Ծանոթագրություններ ==
 
Սեմեդաբադ բնակավայրը «GEOnet Names Server» կայքում։


== Արտաքին հղումներ ==
Ալեհեր արջը

Ալեհեր արջը (ռուս.՝ Седой медведь), խորհրդային նկարված մուլտիպլիկացիոն ֆիլմ, որը նկարահանվել է 1988 թվականին, «Սոյուզմուլտֆիլմ» ստուդիայում, ըստ սիբիրացի գրող Վլադիմիր Գալկինի հեքիաթի։


== Սյուժե ==
Սիբիրյան տայգայում ապրում էր մի ծեր բժշկուհի, որը բուժում էր խոտաբույսերով։ Մի օր նրա ետնամուտքի մոտ զամբյուղով երեխա են թողնում, և նա պահում է այդ երեխային։ Երբ Վանյան մեծանում է, նա սկսում է օգնել կնոջը` տայգայում փնտրել խոտաբույսեր։ Մի անգամ տղան քայլում է խոտերի միջով և պատահաբար տեսնում է մայր արջին իր քոթոթի հետ։ Պարզվում է, որ նրանք վերածվում են մարդկանց` պտտվելով կախարդական եղևնու մոտ։
Անցնում են տարիներ։ Բժշկուհին մահանում է, տղան մեծանում է և ինքն է դառնում բժիշկ։ Եվ նա պաշտպանում է անտառային գազաններին որսորդներից։ Եվ նորից նա հանդիպում է արջերին։ Պարզվում է, որ աղջիկը մեծացել է և գեղեցկուհի դարձել։ Եվ Իվանը սիրահարվում է նրան։ Բայց ձմեռային մի օր չար որսորդները սպանում են մայր արջին և քոթոթին։ Հուսահատված Իվանը նրանց փոխարեն որսորդներին է տալիս իր ոսկու կտորը, որը ծեր կինը վաղուց գտել էր տայգայում, և թաղում է նրանց։ Իսկ ավելի ուշ նրա տունը վառվում է։ Եվ այդ ժամանակ նա հիշում է արջի խոսքերը. «Եթե այս եղևնու շուրջը երկու անգամ պտտվես, կախարդական ուժ ձեռք կբերես, բայց արդեն չես կարողանա մարդկանց մոտ վերադառնալ, դու արջ կդառնաս»։
Եվ տղան դառնում է ալեհեր արջ։ Հանդիպելով նրան անտառում, ագահ որսորդը վախենում է, չնայած նրան, որ ճանաչում է Իվանի հայացքը, նա բարձրացնում է ձեռքը, որպեսզի կրակի։ Վախեցած չարագործը վազում է գետի միջով և ընկնում է սառույցի տակ, իսկ արջը գետնին ուժեղ հարվածելով վերակենդանացնում է նրա կողմից սպանված բոլոր կենդանիներին։ Դրանից հետո միշտ այսպես է լինում. երբ որ հայտնվում է մի այդպիսի որսորդ, որ կենդանիներին անխնա կոտորում է, այդ ժամանակ նրան իր մոտ է տանում Ալեհեր արջը։ Իսկ հակառակ դեպքում կարելի է գնալ և զբոսնել տայգայում։ Ծերերը ասում էին. արդարամիտ էր Ալեհեր արջը։


== Հեղինակներ ==


== Վիդեոթողարկում ==
Մուլտֆիլմը DVD ձևաչափով թողարկվել է 2009 թվականի հունիսի 30-ին, «Խոշոր պլան» ընկերության կողմից։


== Տես նաև ==
Եղբայր արջ (մուլտֆիլմ)
Շամբալա (մուլտֆիլմ)


== Ծանոթագրություններ ==


== Գրականություն ==
Галкин Владимир Горностаева гора. — М.: Детская литература, 1987. — 112 с. — 100 000 экз. (авторский сборник сказов).


== Արտաքին հղումներ ==
Ալեհեր արջը(անգլ.) ֆիլմը Internet Movie Database կայքում
«Ալեհեր արջը». կադրը ֆիլմից
Կիեռա

Կիեռա (էստ․՝ Kõera), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գոյայի ուրվականները

«Գոյայի ուրվականները» (անգլ.՝ Goya's Ghosts), Միլոշ Ֆորմանի ֆիլմը, Գոյայի, 18-րդ դարում իսպանական ինկվիզիցիայի և դրա հետևանքով մարդկանց խեղված ճակատագրերի մասին։ Պրեմիերան կայացել է 2006 թվականի նոյեմբերի 8-ին։


== Սյուժե ==
Իրադարձությունները կատարվում են Իսպանիայում, Կարլոս IV-ի կառավարման տարիներին, որի պալատական նկարիչը Գոյան էր։ Ժամանակաշրջանը համընկնում է նապոլեոնական Ֆրանսիայի ծագման ու Իսպանիայում՝ ինկվիզիցիայի ակտիվացման հետ։
Գոյան իր նկարներում, որպես բնորդուհի, հաճախ օգտագործել է իր մուսային՝ Ինեսին, որը հարգված ու հարուստ ընտանիքի զավակ էր։ Պանդոկներոից մեկում խոզամիս չուտելու պատճառով իսպանական եկեղեցին նրան մեղադրում է թաքնված հուդայականության մեջ ու տանջում։
Ինեսի հայրը աղջկա փրկության համար դիմում է Գոյային, խնդրելով հանդիպում կազմակերպել հայր Լորենցոյի հետ, որը ինկվիզիցիայի կազմակերպման մեջ ակտիվ մասնակցություն ուներ։ Վերջինս, չդիմանալով Ինեսի հմայքին, բանտում պարբերաբար բռնաբարում է նրա, իսկ Ինեսի հորը խոստանում, որ աղջիկը կվերադառնա։ Խարդախ Լորենցոն փախչում է, քանի որ եկեղեցին հետևում է նրան։
Տանջահար Ինեսը ինկվիզիցիայի բանտից ազատվում է միայն 15 տարի անց, երբ Իսպանիան գրավվում է Նապոլեոնի կողմից։ Ինեսի ընտանիքի անդամնեից ոչ մեկ կենդանի չէր, և Ինեսը ստիպված, օգնության համար դիմում է Գոյային, որպեսզի վերջինս օգնի գտնել իր երեխային, որը ծնվել էր ինկվիզիցիայի բանտում։
Իրադարձությունների կենտրոնում է հայտնվում Լորենցոն, բայց նոր կերպարով. այժմ նա ոչ թե եկեղեցական է, այլ հեղափոխական, ընտանիքի հայր, նապոլեոնյան ռեժիմի ազդեցիկ անդամ։
Լորենցոն դիմում է Գոյային՝ խուլ, բայց դեռ ազդեցիկ նկարչին, նկարելու իր ընտանիքի դիմանկարը։ Լորնեցոն Ինեսին ուղարակում է հոգեբուժարան, քանի որ վերջինս խոստովանում է, որ իր երեխայի հայրը Լորենցոն է։ Գոյային հաջողվում է Ինեսին դուրս հանել այնտեղից։
Գոյան պատահաբար հանդիպում է Ալիսիային, Ինեսի աղջկան, որը մոր կրկնօրինակն էր։ Նա փող էր աշխատում մարմնավաճառությամբ։ Լորենցոն փորձում է աղջկան ուղարկել Ամերիկա, սակայն վերջինս փախչում է։
Սակայն, Իսպանիա են մտնում բրիտանական զորքերն ու վերականգնում եկեղեցու ու թագավորի իշխանությունը, իսկ նախկինում բանտարկված և այժմ ազատության մեջ գտնվող նախկին ինկվիզիտորները պատրաստ են հաշվեհարար տեսնել Լորենցոյի հետ։
Ֆիլմն ավարտվում է Լորենցոյի մահապատժով, որին հետևում են Ինեսի աղջիկը՝ Ալիսիան, Ինեսը և Գոյան։


== Դերերում ==
Նատալի Պորտման` Ինես, Ալեսիա
Խավիեր Բարդեմ` Լորենցո
Ստելլան Սկարսգարդ` Գոյա
Ռենդի Կուեյդ` Կառլոս IV
Մայքլ Լոնսդեյլ` հայր Գրիգոր


== Հետաքրքիր փաստեր ==
Լորենցոյի նախատիպը, հնարավոր է, իրական կերպար է եղել` Խուան Անտոնիո Լորենտեն, որը 18-րդ դարում իսպանական ինկվիզիցիայի քարտուղար էր, գրել էր «Իսպանիայի ինկվիզիցիայի քննադատական պատմությունը» աշխատանքը


== Արտաքին հղումներ ==
Призраки Гойи Archived 2015-08-02 at the Wayback Machine.(անգլ.)
«Призраки Гойи»(անգլ.) ֆիլմը Internet Movie Database կայքում
«Призраки Гойи»(անգլ.) ֆիլմը allmovie կայքում:
«Призраки Гойи»(անգլ.) ֆիլմը Rotten Tomatoes կայքում
«Призраки Гойи»(անգլ.) ֆիլմը Metacritic կայքում:
«Призраки Гойи»(անգլ.) ֆիլմը Box Office Mojo  կայքում
Լենարա Օսմանովա

Լենարա Շեվքեթովնա Օսմանովա (ուկրաիներեն՝ Ленара Шевкетівна Османова, ղրիմ-թաթ.` Lenara Şevket qızı Osmanova, Ленара Шевкт къызы Османова, ռուս.՝ Ленара Шевкетовна Османова), հայտնի է նաև որպես LENARA (մայիսի 7, 1986(1986-05-07), Տաշքենդ, Ուզբեկական ԽՍՀ, ԽՍՀՄ), ղրիմի թաթարական ծագումով ուկրաինացի երգչուհի, Ուկրաինայի վաստակավոր արտիստ (2017), Ղրիմի Ինքնավար հանրապետության վաստակավոր արտիստ (2007):


== Կենսագրություն ==
Լենարա Օսմանովան ծնվել է Տաշքենդում։ Հայրն ինժեներ էր, մայրը՝ երաժշտության ուսուցչուհի։ 1991 թվականին տեղափոխվել է Սիմֆերոպոլ, որտեղ հաղթել է «Ղրիմյան աստղիկներ-91» մրցույթում։ Գերազանցությամբ ավարտել է Սիմֆերոպոլի արվեստի դպրոցը՝ «երաժշտական արվեստ և պարարվեստ» մասնագիտությամբ, Կիևի էստրադային և կրկեսային արվեստի պետական ուսումնարանը՝ «էստրադային վոկալ» մասնագիտությամբ, Մշակույթի և արվեստի կադրերի պետական ակադեմիան (վոկալ-մանկավարժական առարկաների մագիստրոս)։ Բնակվում է Կիևում։
Ուկրաինայի մշակութային կյանքին ակտիվ մասնակցության և բարձր պրոֆեսիոնալիզմի համար բազմիցս արժանացել է Ղրիմի Ինքնավար Հանրապետության և Կիև քաղաքի պետական մրցանակների, «Ուկրաինացի երեխաներին» Ազգային ֆոնդի «Ուկրաինայի շնորհալի երեխաները», ծրագրի շրջանակներում՝ Կիևի քաղաքապետ Ալեքսանդր Օմելչենկոյի շնորհակալագրերին, Ղրիմի Ինքնավար Հանրապետության Գերագույն Խորհրդի պատվոգրին։ 2007 թվականի փետրվարի 5-ի հրամանագրով Լենարա Օսմանովային շնորհվել է Ղրիմի Ինքնավար Հանրապետության վաստակավոր արտիստուհու կոչում։ 2009 թվականին Լենարան հանդես եկավ Եվրատեսիլի ազգային եզրափակիչում «Flash» երգով։


== Նվաճումներ ==
«Ղրիմի Մինի-միսս-93» մրցույթի հաղթող
«Սև ծովի ափին», «Գլորիա», «Երաժշտական վերնիսաժ», «Ղրիմի մարգարիտ», «Շելլյալե», «Կախարդական մոմ», «Մենք բոլորս թո երեխաներն ենք, Ուկրաինա», «Ֆանտ-Լոտո-հույս» փառատոների գրան-պրիի դափնեկիր
«Առավոտյան աստղ» ծրագրի հաղթող (Մոսկվա, 1997)
«Փոքրիկ աստղիկներ» շոուի մասնակից (Սանկտ Պետերբուրգ, 1998)
«Երաժշտության աշխարհ» մրցույթի առաջին մրցանակի դափնեկիր (Ֆլորենցիա, 2003)
Ժողովրդական մշակույթ միջազգային փառատոնի Գրան պրի մրցանակակիր (Սիցիլիա, 2006)
«Star sprint» միջազգային մրցույթի առաջին մրցանակի դափնեկիր (Հռոմ, 2006)
«Bengio-festival» մրցույթի երկրորդ մրցանակակիր, ոսկե սկավառակի դափնեկիր (Բենեվենտո, 2006)
1996 թվականից Ղրիմի ԻՀ Արվեստի փոքր ակադեմիայի գործող անդամ


== Ծանոթագրություններ ==


== Արտաքին հղումներ ==
Պաշտոնական կայք
Մկրտիչ Ասլանյան (այլ կիրառումներ)

Մկրտիչ Ասլանյան անուն-ազգանունը կարող է վերաբերել՝

Մկրտիչ Սերոբի Ասլանյան (1906-1986), արձակագիր, լրագրող։
Մկրտիչ Ասլանյան (1949), արվեստագետ, նկարիչ։


== Ծանոթագրություններ ==
Լույսի մոդուլում

Լույսի մոդուլում, օպտիկական տիրույթի (1013—1016) էլեկտրամագնիսական տատանումների մոդուլում։
Մոդուլման ժամանակ կարելի է փոփոխել էլեկտրամագնիսական տատանումների ամպլիտուդը, ինտենսիվությունը, հաճախականությունը, փուլը կամ բևեռացումը։ Քանի որ լույսի ընդունիչները (ֆոտոընդունիչները) զգում են միայն ինտենսիվությունը, ուստի մոդուլման բոլոր տեսակների դեպքում ցանկացած պարամետրի փոփոխություններն ի վերջո փոխակերպվում են ինտենսիվության մոդուլման։ Տարբերում են ՛՛ներքին լույսի մոդուլում՛՛, երբ լույսի այս կամ այն պարամետրի կառավարումը (մոդուլող ազդանշանով) իրագործվում է հենց լույսի աղբյուրի ներսում, և արտաքին լույսի մոդուլում, որի դեպքում մոդուլումն ապահովվում է լուսատուից դուրս հատուկ մոդուլյատորում։


== Ներքին և Արտաքին մոդուլումներ ==
Ներքին և արտաքին մոդուլման պարզագույն օրինակներ են լույսի աղբյուրի լուսատվության կառավարումը համապատասխանաբար լուսատուի սնման ռեժիմի փոփոխումով կամ արտաքին մեխանիկական խուփի (պտտվող սկավառակ և այլն) միջոցով։ Վերջինս մոդուլման հնագույն եղանակի՝ ազդանշման տարատեսակն է։ ժամանակակից լույսի մոդուլեւմը ըստ ինտենսիվության իրագործում են էլեկտրական դաշտի միջոցով՝ կառավարելով որոշ բյուրեղների թողարկման շերտի հաճախային ստորին սահմանը (Ֆրանց-Կելդիշի երևույթ) կամ կիսահաղորդիչներում р—n անցման կլանումը։


== Մոդուլման հնարավորությունները ==
Մոդուլման հնարավորությունները կախված են լույսի հատկություններից, եթե սովորական (ջերմային) աղբյուրների լույսի դեպքում իմաստ ունի միայն ինտենսիվության մոդուլումը, ապա լազերի լույսը, շնորհիվ բարձր մեներանգության և կոհերենտության, թույլ է տալիս մոդուլել հաճախականությունը, փուլը կամ բևեռացումը։ Այս պարամետրերի մոդուլումը կատարվում է ֆիզիկական տարբեր երևույթների հիման վրա։ Այսպես, հաճախային լույսի մոդուլումը կարելի է ստանալ՝ փոփոխելով օպտիկական ռեզոնատորի երկարությունը, ասենք, պիեզոէլեկտրական կամ մագնիսաստրիկցիոն միջոցներով։ Պինդ կամ գազային որոշ նյութերի վրա կիրառելով մագնիսական (Զեեմանի երևույթ) կամ էլեկտրական (Շտարկի երևույթ) դաշտ՝ կարելի է արոհել դրանց միջով անցնող լույսի հաճախականությունը։
Որոշ բյուրեղներում և հեղուկներում դիտվում է բեկման ցուցչի փոփոխություն մեխանիկական (ֆոտոառաձգականություն) կամ պիեզոէլեկտրական ազդեցությունների դեպքում։ Հեռանկարային է ձայնաօպտիկական երևույթի կիրառումը լույսի մոդուլ ստանալու համար։ Այս դեպքում մեխանիկական լարվածությունները (ուստի և բեկման ցուցչի փոփոխությունները) նյութում ստեղծվում են ուլտրաձայնային տատանումների շնորհիվ։ Բևեռացման մոդուլում կարելի է ստանալ՝ օգտագործելով մագնիսական դաշտի ազդեցությամբ որոշ նյութերի՝ իրենց միջով անցնող լույսի բևեռացման հարթության պտտման ընդունակությունը (Ֆարադեյի երևույթ)։


== Էլեկտրաօպտիկական մոդուլում ==
Լույսի մոդուլման ամենատարածված տեսակը էլեկտրաօպտիկական մոդուլումն է, որի հիմքում ընկած է որոշ բյուրեղների և հեղուկների երկբեկման հատկությունը (Քերի երևույթ)։ էլեկտրական դաշտի ազդեցությամբ այդ նյութերի բեկման ցուցիչը ձեռք է բերում անիզոտրոպություն և կախյալ է դառնում դաշտի լարվածությունից։ Քանի որ ամենամեծ երկբեկմամբ հեղուկները թունավոր են (նիտրոբենզոլ) ու հերմետիկության պահանջ են առաջացնում, ուստի ամենահարմարը լույսի մոդուլումն է բյուրեղների միջոցով (Պոկելսի երևույթ)։
Լվի (գյուղ, Ռոստովսկի շրջան)

Լվի (ռուս.՝ Львы), գյուղ Ռուսաստանի, Յարոսլավլի մարզի Ռոստովսկի շրջանի կազմում։
Բնակչությունը 2007 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեդիստերպյոլսե

Մեդիստերպյոլսե  (դան․՝ medisterpølse) կամ Մեդիստր, Դանիական հաստ տապակած նրբերշիկ, պատրաստված խոզի ֆարշից, որը լցրած է խոզի աղիքների մեջ։
Անունը առաջանում է met (խոզ) և ister (բնական սալ) բառերից։ Առաջին անգամ նկատվել է XVI դարում Շվեդական ուտեստների բաղադրատոմսերի գրքում։ Այդ ժամանակներից նրբերշիկի բաղադրատոմսը փոքր-ինչ փոփոխվեց։ Օրինակ՝ ձեռքով կտրտած մսի փոխարեն հիմա օգտագործում են տեխնիկա, որը պատրաստում է այդ մսի ֆարշը։
Նրբերշիկը արտադրվում է մի մեծ կտորով։ Մինչ մատուցելը այն կտրտում են, տաքացնում կամ տապակում են։ Նրբերշիկի մեջ նաև ավելացնում են սխտոր, աղ, աղացած պղպեղ և սև խոշոր պղպեղ։


== Ծանոթագրություններ ==
L'Amore È Femmina

«L'Amore È Femmina» (իտալերենից թարգմանած՝ նշանակում է՝ Սերը կին է), Եվրատեսիլ 2012 երգի մրցույթում Իտալիան ներկայացրած իտալացի երգչուհի Նինա Ձիլլիի երգը, որի հեղինակներն են Նինա Ձիլլին, Քրիստիան Ռաաբը, Քրիստոֆեր Սյոկվիսթը, Ֆրիդա Մոլանդերը և Չարլի Մեսոնը։ Մրցույթում երգը հնչել է իտալերեն և անգլերեն տեքստային տարբերակով, «L’amore è femmina (Out of Love)» խորագրով։
Երգը մրցույթի եզրափակչում զբաղեցրել է 9-րդ հորիզոնականը՝ 101 միավորով։


== Ռելիզի ժամանակագրություն ==


== Ծանոթագրություններ ==
Ալգիմանտաս Մասյուլիս

Ալգիմանտաս Մասյուլիս (լիտ.` Algimantas Masiulis, հուլիսի 10, 1931(1931-07-10), Սուրդեգիս, Անիկշչայի շրջան, Լիտվա - օգոստոսի 19, 2008(2008-08-19), Կաունաս, Լիտվա), թատրոնի և կինոյի լիտվացի խորհրդային դերասան, Լիտվական ԽՍՀ ժողովրդական արտիստ (1981 թ.), Մեծ իշխան Գեդիմինասի շքանշանի ասպետ։


== Կենսագրություն ==
Ալգիմանտաս Մասյուլիսը ծնվել է Լիտվայի Անիկշչայի շրջանի Սուրդեգիս գյուղում։ Նրա պապը հայտնի մանկավարժ և հրապարակախոս էր։ 1948 թվականին ավարտել է Պանևեժիսի դրամատիկական թատրոնին կից ստուդիան և մինչև 1978 թվականն աշխատել է նշված թատրոնում։ 1978 թվականից նա Կաունասի դրամատիկական թատրոնի դերասան էր։
Առաջին անգամ կինոյում նկարահանվել է 1957 թվականին։ Համընդհանուր ճանաչման է արժանացել 1966 թվականին, երբ նկարահանվել է Վիտաուտաս Ժալակյավիչյուսի «Ոչ ոք չէր ուզում մեռնել» կինոնկարում։ Նա բնավորության մեծագույն դերասան էր և կարողանում էր վառ կերպով բացահայտել կերպարի բնավորությունը, ունակ էր իր կողմից ստեղծված կերպարներին հաղորդել իրական կենսանյութ։ Նա թատրոնի բեմում խաղացել է մոտ 160 դեր, իսկ կինոյում կերտել մոտ 100 կերպար։
Ալգիմանտաս Մասյուլիսը մահացել է 2008 թվականի օգոստոսի 19-ին` հաստ աղիքի քաղցկեղից և թաղված է Կաունասում։


== Մասնակի ֆիլմագրություն ==


== Ծանոթագրություններ ==
Գիբրալֆարո

Գիբրալֆարո (իսպ.՝ Gibralfaro), բլուր Իսպանիայի հարավարևելյան շրջանի Մալագա պրովինցիայում։ Մալագայի լեռերի ստորոտներից մեկն է՝ 130մ բարձրությամբ, Կորդիլիեր-Պենիբետիկայի մի մասը։ Բլրի գագաթին տեղակայված է Գիբրալֆարո ամրոցը, որից բացվում է տեսարան դեպի Մալագա քաղաք և Միջերկրական ծով։


== Պատմություն ==
Գիբրալֆարոն եղել է ամրաշինությունների վայր՝ սկսած Մալագայի Փյունիկյան հիմնադրումից, մոտավորապես մ.թ.ա 700 թվականին։ 14-րդ դարի սկզբին Գրանադայի ամիրայությունից Յուսուֆ I-ը բլրի գագաթին կառուցել է հսկայական ամրոց՝ Փյունիկյան պարսպի ներսում։ Անունը ծագել է փյունիկյան լույս բառից՝ Jbel-Faro, որը նշանակում է Լույսի Ժայռ։ Ամրոցը հայտնի է երեքամսյա պաշարումով, որը տեղի է ունեցել 1487 թվականին կաթոլիկ միապետների Ֆերդինանդ II-ի ու Իզաբելլա թագուհու կողմից ինչն ավարտվել է այն ժամանակ, երբ սովը ստիպել է մալագացիներին հանձնվել։
2005 թվականի վերջին, սոճու և էվկալիպտի խիտ անտառ տնկվեց բլրի վրա։ Նրա եզրերում սեմինարիայի, Մալագայի ալկասաբայի, Jardines de Puerta Oscura պատմական շենքերն են և Պարադորի հյուրանոցը։
Ամրոցի առավել տեսանելի մնացորդները այսօր ամուր հենարան են աճող սոճիների համար։ Գիբրալֆարոյի Centro de Interpretación de Gibralfaro կենտրոնը փոքր թանգարան է, որում ցուցադրվում է ամրոցի պատմությունը դարերի ընթացքում՝ սկսած Ռեկոնկիստայից։ Ամրոցն օգտագործվել է որպես ռազմական կառույց մինչև 1925 թվականը։
Ներկայումս լեռան և նրա շրջակայքի պաշտպանության նախագիծը դրված է հաստատման։ Մեկ այլ նախագծով ծրագրվում է կառուցել ճոպանուղի, որը կկապի քաղաքի կենտրոնը Գիբրալֆարո ամրոցի հետ։
Ամրոցից բացվում է հրաշալի տեսարան դեպի Մալագա քաղաք։


== Երկրաբանություն ==
Գիբրալֆարոն Մալագայան լեռների հարավային ստորոտների մեկն է, Կորդիլիեր-Պենեբետիկա լեռնաշղթայից, որը կազմավորվել է Անդալուզյան լեռների Maláguide տեկտոնիկ տարրերից։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Malaga City - Gibralfaro Castle
Ասերխովո

Ասերխովո (ռուս.՝ Асерхово), գյուղ Ռուսաստանի Վլադիմիրի մարզի Սոբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 788 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)